google/wiki40b huggingface dataset:
Naum Ochridský

Život

Pochádzal pravdepodobne zo slovanských obyvateľov Byzantskej ríše, ktorí žili niekde pri hraniciach s Bulharskom. Bol vznešeného pôvodu a pochádzal z bohatej rodiny. Od mladosti sa poznal so svätým Klimentom Ochridským.
Ešte pred misiou na Veľkú Moravu vstúpil do monastiera. Na kňaza bol vysvätený v roku 868 počas návštevy solúnskych bratov v Ríme.
Po vyhnaní z Veľkej Moravy po roku 885 sa spolu s ostatnými žiakmi sv. vierozvestcov uchýlil do Bulharska, kde pôsobil najprv v Preslave. V roku 893 odišiel za sv. Klimentom do oblasti Ochridu (v dnešnom západnom Macedónsku), kde pôsobil ako učiteľ v miestnom slovanskom učilišti a podieľal sa aj na fungovaní strediska slovanskej bohoslužby. Napomohol tiež rozvoju mníšskeho života a sám založil významný monastier na juhozápadnom brehu Ochridského jazera (okolo r. 905). Tu aj zomrel 23. decembra 910 a podnes sú tu jeho ostatky. Monastier, dnes známy pod menom sv. Nauma, sa stal významným pútnickým miestom regiónu; sv. Naum je uctievaný ako divotvorca a uzdravovateľ.

Pramene

Zachovali sa tri slovanské životy sv. Nauma a dva grécke. Najviac informácií o živote a pôsobení sv. Nauma máme v dlhom Živote Klimenta od sv. Teofylakta Ochridského. Okrem toho sa Naum spomína aj v ďalších starobylých prameňoch – slovanských i gréckych. Na jeho počesť bola zložená služba, ktorú poznáme vo viacerých slovanských i gréckych redakciách.

Úcta

Sv. Naum má u južných Slovanov sviatok 23. decembra a 20. júna. U nás nemá svoj osobitný sviatok, ale je uctievaný spolu s ostatnými svätými sedmopočetníkmi 27. júla u gréckokatolíkov a pravoslávnych, resp. u rímskokatolíkov v ten istý deň v rámci spomienky svätého Gorazda a spoločníkov.
Ville-di-Pietrabugno

Poloha

Obec má rozlohu 7,53 km². Najvyšší bod je položený 900 m n. m. a najnižší bod 0 m n. m.

Obyvateľstvo

Počet obyvateľov obce je 3 580 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Inercia

Inercia (lat.) je nečinnosť, nehybnosť.
Azat-Châtenet

Poloha

Obec má rozlohu 9,51 km². Najvyšší bod je položený 565 m n. m. a najnižší bod 436 m n. m.

Obyvateľstvo

Počet obyvateľov obce je 133 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Joan Petersová

Kariéra

Písala pre časopisy ako Harper's, Commentary, The New Republic a The New Leader v sedemdesiatych a skorých osemdesiatych rokoch dvadsiateho storočia. V roku 1973 spoluvytvorila sériu dokumentárnych televíznych relácií týkajúcich sa izraelsko-palestínskeho konfliktu na celoštátnom kanáli CBS a v tejto veci sa stala aj komentátorkou pre PBS. V CBS potom pôsobila aj ako producentka správ.
Počas vlády prezidenta Jimmyho Cartera sa stala poradkyňou pre otázky týkajúce sa Blízkeho východu, neskôr bola členkou správnej rady Národného výboru pre americkú zahraničnú politiku (angl. The National Committee on American Foreign Policy).

Od nepamäti (From Time Immemorial)

Petersovej „história a obrana“ Izraela sa zaoberá demografickou históriou Palestíny. Demografické štúdie v prevažnej väčšine dokazujú, že arabská populácia v Palestíne kontrolovanej Osmanskou ríšou predstavovala na prelome 19. a 20. storočia 94% – teda majoritu, ktorá sa zmenšila na polovicu v dôsledku masívneho židovského prisťahovalectva. Petersová radikálne spochybnila takýto výklad s tým, že podstatná časť palestínskeho ľudu na počiatku 19. storočia sama preplnila Svätú zem svojou emigráciou z arabských krajín. Na základe toho Petersová a veľa jej čitateľov považovalo predstavu o prevýšení pôvodného palestínskeho obyvateľstva imigráciou o niečo viac ako propagandu, a že v skutočnosti na približne dve paralelne prebiehajúce vlny imigrácie, na židovskú a arabskú vlnu, čakala v Palestíne pomerne neobývaná krajina.
V tejto knihe doslova upiera Palestínčanom akékoľvek historické právo na historické územie Palestíny. Jej kniha, rovnako ako aj tvrdenia v nej, boli opakovane využívané ako "nezvratný" dôkaz o tom, že Palestínčania nemajú napriek svojmu národnooslobodzovaciemu boju právo na vlastný štát.
Takéto tvrdenia ostro napadol americký politológ židovského pôvodu Norman Finkelstein.
Normalizácia (databázy)

Normalizácia je proces eliminovania duplicitných údajov v relačných databázach. Správne normalizované databázy majú návrh, ktorý reflektuje pravé závislosti medzi sledovanými položkami a umožňuje rýchlu zmenu údajov bez rizika vzniku nekonzistencie.

Normálne formy

Edgar Frank Codd pôvodne definoval 3 normálne formy. Prvá NF vyžaduje, aby boli tabuľky vytvorené z primárneho kľúča a niekoľkých atomických atribútov, druhá a tretia sa zaoberajú vzťahom nekľúčových atribútov k primárnemu kľúču. Tieto sa dajú zosumarizovať ako požiadavka, aby všetky nekľúčové atribúty boli funkčne závislé od „kľúča, celého kľúča a ničoho iného ako od kľúča“. V praxi je väčšina aplikácií v 3NF plne normalizovaná. Výskum však objavil potenciálne anomálie operácie update v databázach v 3NF. BCNF je ďalším zlepšením 3NF, ktoré sa pokúša tieto anomálie odstrániť.
Štvrtá a piata normálna forma sa zaoberajú konkrétne reprezentáciou vzťahov 1:N a M:N. Šiesta NF sa vzťahuje iba na temporálne databázy.

Prvá normálna forma (1NF)

Prvá normálna forma požaduje aby každý atribút obsahoval len atomické hodnoty, to znamená hodnoty ktoré sú ďalej nedeliteľné
a každý riadok dát musí zároveň obsahovať jednoznačný identifikátor. (jednoduchý alebo spojený primárny kľúč)

Druhá normálna forma (2NF)

Druhá normálna forma požaduje aby relácia bola v 1NF a zároveň každý nekľúčový atribút bol od primárneho kľúča úplne funkčne závislý (od celého kľúča, nie len od jeho podmnožiny).
Napríklad relácia:

Študent (primárny kľúč)
Kód predmetu (primárny kľúč)
Názov predmetu
Známka
nie je v 2NF, pretože názov predmetu nie je závislý od celého kľúča, ale len od jeho časti (a to od kódu predmetu). Na prevod do 2NF by bolo potrebné ju rozdeliť na dve, pričom z pôvodnej relácie by sme odstránili názov predmetu a vytvorili by sme novú reláciu:

Kód predmetu (primárny kľúč)
Názov predmetu

Tretia normálna forma (3NF)

Relácia je v tretej normálnej forme, pokiaľ je v 2NF a žiaden nekľúčový atribút nie je tranzitívne funkčne závislý od primárneho kľúča. To znamená že všetky neklúčové atribúty musia byť navzájom nezávislé.
Napríklad relácia:

Kód predmetu (primárny kľúč)
Názov predmetu
Číslo učiteľa
Meno učiteľa
nie je v tretej normálne forme, pretože meno učiteľa je závislé od čísla učiteľa. Prevod by opäť pozostával z dekompozície.

Štvrtá normálna forma (4NF)

Tabuľka je vo štvrtej normálnej forme vtedy, ak je v tretej normálnej forme a opisuje len jeden fakt alebo súvislosť (t. j. nespájajú sa nezávislé opakované skupiny).
Lower Mainland

Lower Mainland je názov oblasti, ktorá obklopuje kanadské mesto Vancouver v provincii Britská Kolumbia. Podľa sčítania ľudu z roku 2001 v nej žije viac ako 2,5 milióna obyvateľov. Aj keď sa používanie pojmu Lower Mainland datuje už od založenia prvých miest a osád, nikdy sa nestalo oficiálnym úradným názvom tejto oblasti. Pojem Lower Mainland sa už vyše sto rokov používa na označenie územia tiahnuceho sa od zátoky Horseshoe Bay na juh ku kanadsko - americkej hranici a od mesta Vancouver smerom na východ k východnému koncu údolia Fraser Valley.

Ekoregión Lower Mainland

Lower Mainland je aj pomenovanie ekoregiónu, ktorý v sebe zahrňuje východnú časť úžiny Strait of Georgia a tiahne sa od rieky Powell a pobrežia Sunshine Coast až k osade Hope na východnom konci údolia Fraser. Ekoregión je ohraničený pobrežím a Kaskádovými vrchmi. Má jedinečnú flóru, faunu, geológiu i podnebie.

Flóra a fauna

Pobrežný druh douglasky tisolistej, gaultéria indiánska, mahónia cezmínolistá a rôzne druhy machov a lišajníkov sú typickou vegetáciou v lesoch v ekoregióne Lower Mainland. Na suchých miestach sa vyskytuje jelša červená, na vlhkých sa dá nájsť tuja riasnatá, sieboldov jedľovec a douglasova borovica.
V ekoregióne žijú jelene, medvedíky čistotné, kojoty, vodné kačice a pobrežné vtáctvo.

Geológia

V ekoregióne sa dajú nájsť naskladané nestabilné riečne usadeniny, prachové naplaveniny, ílovité morské sedimenty a ľadovcový íl. Skalné podložie, ktoré je Mesozoického a Palaeozoického pôvodu sformovalo kopce a vrchy do výšky 310 metrov nad morom. Nížine dominuje povodie rieky Fraser. Najčastejšími druhmi pôdy v oblasti Lower Mainland sú humisoly, mesisoly a gleysoli. Podzoly a brunisoly sa vytvorili na suchých a hlinitých ľadovcových nánosoch vo vyššie položených oblastiach.

Podnebie

Priemerná ročná teplota v oblasti Lower Mainland je 9 °C. Priemerná letná teplota dosahuje 15 °C a zimná 3,5 °C. Ročný úhrn zrážok dosahuje na západe oblasti 850 mm a vo vyšších polohách a na východe údolia Fraser 2 000 mm. Menej ako 10 percent zrážkovej činnosti pri hladine mora dopadne na zem ako sneh, no úroveň množstva napadaného snehu sa rýchlo zvyšuje s pribúdajúcou nadmorskou výškou.

Využitie pôdy

Región sa skladá z mestských osídlení a poľnohospodárskej pôdy, čím v sebe spája najhustejšie osídlenú a najúrodnejšiu oblasť v provincii. Oblasť fariem a polí sa rozprestiera na ploche 870 km². V úrodnej nížine okolo rieky Fraser sa nachádza najváčší počet fariem v oblasti. Na zalesnených úbočiach hôr sa ťaží drevo pre lesohospodársky priemysel. Pobrežné bažiny v delte rieky Fraser a v oblasti na okolí zátoky Boundary Bay sú útočiskom pre divú zver.
Narcastet

Poloha

Obec má rozlohu 4,56 km². Najvyšší bod je položený 379 m n. m. a najnižší bod 192 m n. m.

Obyvateľstvo

Počet obyvateľov obce je 590 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lygdamis zo Syrakúz

Lygdamis (starogr. Λύγδαμις – Lygdamis) bol v roku 648 pred Kr. víťaz olympijských hier v pankratiu.
V Olympii na 33. hrách zaviedli ako poslednú atletickú disciplínu pankration, ktorý bol kombináciou zápasenia a boxu. Prvým olympijským víťazom v pankratiu sa stal Lygdamis zo Syrakúz. Lygdamis bol podľa antického autora Eusebia z Kaisareie taký statný chlap, že mu stačilo 600 dĺžok jeho chodidla (600 stôp) na vymeranie celého okruhu bežeckej dráhy v Olympii.
Olympijské víťazstvo Lygdamida zaznamenal aj Pausanias: „V ôsmej olympiáde po tejto (r. 648 pred Kr.) prijali ku hrám zápasníkov v pankratiu a pretekárske kone. Zvíťazil kôň krannónskeho Krauxida, a tých, ktorí sa dostavili k pankratiu, premohol syrakúzsky Lygdamis. Tento muž má náhrobok pri syrakúzskych lomoch. To či sa Lygdamis vyrovnal veľkosťou tébskemu Heraklovi, neviem, ale Syrakúzania to hovoria.“
György Lukács

Život a politika

Lukácsovo plné meno, v nemčine, bolo Georg Bernhard Lukács von Szegedin, a v maďarčine Szegedi Lukács György Bernát; publikoval pod menom Georg a György Lukács.
Narodil sa ako Löwinger György Bernát v Budapešti Józsefovi Löwingerovi (Szegedi Lukács József, b. Szeged) (1855 - 1928) a Adele Wertheimerovej (Wertheimer Adél, b. Budapešť) (1860 - 1917).
Do prvej svetovej vojny nebol politicky aktívny. Lukács neskôr založil svoje názory na vojnových skúsenostiach a udalostiach z Veľkej októbrovej socialistikej revolúcie z roku 1917 v Rusku. Stal sa komunistom a pripojil sa k vznikajúcej Komunistickej strane v Maďarsku a od marca do augusta 1919 bol ministrom kultúry Maďarskej republiky rád. V máji 1919 ako veliteľ (komisár) piatej divízie Maďarskej červenej armády (maď. Vörös Hadsereg) dal zastreliť v obci Poroszlo šesť (Csupor Lajos, Malik Ferenc, Fenyő Nándor, Sück Emil, Tóth Lajos, Varga Károly) až 8 vojakov na výstrahu pred sympatiami s postupom československej armády  . Podľa vlastného životopisu, ktorý napísal v Moskve 2. decembra 1940: "Biela vláda Maďarska ma naháňala za viac ako 200 vrážd a požadovala moje zatknutie a trest smrti pre mňa".
Mešita Džumaja

Charakteristika

Mešita je postavená z tehál štýlom, ktorý bol vlastný stavbám na balkánskom polostrove ešte pred obdobím osmanskej nadvlády, čo znamená, že stavitelia boli s najväčšou pravdepodobnosťou miestni. Jej rozmery sú približne 30 x 40 metrov. Celkovo mala mešita časom tri vchody, dnes sa používa len jeden - severný. Minaret sa nachádza v severovýchodnom uhle budovy. Narozdiel od neskorších, väčšinou jednokupolových, osmanských mešít, mešita Džumaja má na streche kupolí 9. Mešita v súčasnosti slúži svojmu účelu ako moslimský svätostánok.

Dejiny

Predpokladá sa, že mešita bola postavená na mieste niekdajšieho kresťanského chrámu. Historické pramene sa rozchádzajú v tom, kedy bola mešita postavená, ale bolo to buď počas panovania sultána Murada I. okolo rokov 1369 – 1389, alebo počas vlády sultána Murada II. okolo rokov 1433 – 1436, ktorý bol zároveň hlavným sponzorom výstavby. Mešita sa najskôr volala Muradie džamija (bulh. Мурадие джамия) po svojom hlavnom sponzorovi, neskôr sa meno zmenilo na Ulu džumaja džamija (bulh. Улу джумая джамия), čo v preklade znamená „Hlavná piatočná mešita“. V roku 1878 boli v juhozápadnom uhle mešity zhotovené slnečné hodiny. Okolo roku 1880 bol k severnej stene mešity pristavený drevený prístenok. Veľká renovácia prebehla v rokoch 2006 – 2008.
Anthon

Poloha

Obec má rozlohu 8,82 km². Najvyšší bod je položený 249 m n. m. a najnižší bod 182 m n. m.

Obyvateľstvo

Počet obyvateľov obce je 967 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Orvillers-Sorel

Poloha

Obec má rozlohu 8,51 km². Najvyšší bod je položený 112 m n. m. a najnižší bod 69 m n. m.

Obyvateľstvo

Počet obyvateľov obce je 506 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Samos (ostrov)

Samos (po grécky Samos - „borovicový ostrov“; staršie názvy Kyparissia - „Cyprusový ostrov“; Phillas - „Listnatý ostrov“ , Parthenia - „Panenský ostrov“ a Parthenoaroussa) je ostrov v Egejskom mori na juhovýchode Grécka v blízkosti brehov Malej Ázie. Východná časť ostrova je od tureckej pevniny oddelená 1 km širokou morskou úžinou.

Charakteristika

Ostrov má dĺžku 43 km, šírku 19 km a rozlohu asi 468 km² s najvyšším vrchom Vigla (1 433 m n. m.), ktorý je súčasťou pohoria Kerketeus, ktoré bolo v stredoveku nazývané Cercetus. Hlavné mesto ostrova je Vathy, celým názvom Limín Vathéos (slov. Hlboký prístav; novogr. Βαθύ, Λιμήν Βαθέως). Podobne ako mnoho ostrovných hlavných miest je Vathy nazývané aj ako mesto Samos. Ostrov má približne 42 000 obyvateľov.
Západný cíp ostrova sa niekedy volal Kantharion (Kap Domenikos), východný Poseidion (Kap Gatos; dnes Posidónio, Ποσειδώνιο) a južný Kap Kolonna. Samos je bohatý na prírodné krásy v porovnaní s ostatnými Gréckymi ostrovmi, má výdatné zdroje vody, hoci najdlhšia rieka nie je dlhšia ako 14 km. Typické produkty ostrova sú tabak, víno, olivový olej a citróny.

Podnebie

Počas letných mesiacov často fúka silný vietor (Meltemi), prevažne zo severovýchodu, ktorý zmierňuje letné horúčavy.
Voda v Egejskom mori dosahuje v júli a auguste 25 – 26 stupňov. Teplota vzduchu dosahuje v júli v priemere 32, v auguste 31 stupňov, občas teploty vystúpia na 35 – 38 stupňov.
Lena Headeyová

Detstvo

Odmalička žila a bola vychovávaná v Yorkshire, v Anglicku, odkiaľ pochádzali jej rodičia John a Sue. Počas dospievania sa presťahovala do Londýna. Tu sa začala rozbiehať jej herecká kariéra, keď na seba počas predstavovania divadelnej hry pritiahla pozornosť kastingového agenta. Svoju prvú rolu si zahrala vo filme Waterland (1992).

Kariéra

Počas jej hereckej kariéry, trvajúcej vyše 15 rokov, ukázala Lena svoj talent v rôznych roliach a žánroch. Isté obdobie bola v Indii, kde v roku 1994 hrala v Disney filme The Jungle Book a neskôr v Nórsku, kde natáčala film Aberdeen (2000). Za túto rolu dostala ocenenie Silver Iris Award za najlepší herecký výkon na filmovom festivale v Bruseli v roku 2001. Hrala aj vo filme Kliatba bratov Grimmovcov (2005) a v roku 2006 dostala úlohu vo veľkofilme 300. Avšak jej najväčšia a najznámejšia rola je postava kráľovnej Cersei Lannister, ktorú stvárňuje v seriáli stanice HBO, Game of Thrones.

Osobný život

V máji 2007 sa vydala za hudobníka Petra Loughrana, s ktorým má syna Wylieho (* 31. marec 2010). Priznala, že po pôrode trpela popôrodnou depresiou. V júli 2012 podala žiadosť o rozvod. Rozviedli sa 26. decembra 2013.
10. júla 2015 porodila svoje druhé dieťa, dcéru Teddy, ktorú má s režisérom Danom Cadanom (jej kamarát z detstva, s ktorým pracovala na filme The Devil's Wedding). Pár sa údajne zasnúbil a plánujú sa vziať v lete 2018.
Chevannes (Loiret)

Poloha

Obec má rozlohu 11,99 km². Najvyšší bod je položený 126 m n. m. a najnižší bod 91 m n. m.

Obyvateľstvo

Počet obyvateľov obce je 350 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Anton Pavel Bulla

Životopis

Študoval na gymnáziách v Levoči a v Banskej Bystrici, 1864 právo na Právnickej akadémii v Bratislave. Advokátsky koncipient, stoličný úradník a adjunkt slúžnovského úradu v Dolnom Kubíne. Publikoval kritické príspevky o tvorbe, činnosti a organizácii speváckych súborov. Zbieral a upravoval ľudové piesne. V Dolnom Kubíne 1871-1873 založil a viedol miešaný spevokol Lýra. Autor veršov a dramatických pokusov.
Abraham Wilikh

Životopis

Cinársky majster v Banskej Bystrici. Meštianske práva získal v Banskej Bystrici (21. januára 1661).
Mario Gómez

Biografia

Gómez vyrastal v hornošvábskej dedine Unlingen v spolkovej krajine Bádensko-Württembersko v juhozápadnom Nemecku, asi 95 kilometrov južne od Stuttgartu a 175 kilometrov západne od Mníchova. Gómez má nemecko-španielsky pôvod (jeho otec je Španiel z Granady a matka je Nemka). Má nemecké aj španielske občianstvo a rozhodol sa hrať pre Nemecké národné futbalové mužstvo. Prvýkrát hral v národnom mužstve v roku 2007 v zápase proti Švajčiarsku a odvtedy je jeho pravidelným hráčom.

Majstrovstvá Európy 2012

Reprezentoval Nemecko na Majstrovstvách Európy 2012 v Poľsku a na Ukrajine. V prvom zápase skupiny strelil jediný gól stretnutia proti Portugalsku. Aj v druhom zápase sa strelecky presadil. V zápase proti Holandsku strelil prvé dva góly pri víťazstve 2-1.
Budulov

Dejiny

Prvá písomná zmienka o Budulove sa pochádza z roku 1317, kde sa obec spomína pod názvom Bodolou. Obec sa rozdelila na Malý-Budulov a Veľký-Budulov niekedy koncom stredoveku. Obce sa zlúčili v druhej polovici 19. storočia.

Mestské zastupitelstvo

Budulov má jedného poslanca v mestskom zastupitelstve Moldavy nad Bodvou. Prímátorom celého mesta je Slavomír Borovský (2014 - ).

Pamiatky

Rímskokatolícky kostol navštívenia Panny Márie bol postavený v rokoch 1991 až 1996 na mieste starého kostola. V roku 1996 ho vysvätil vtedjaší košický arcibiskup Mons. Alojz Tkáč. Architektom stavby bol Košičan Michal Baník.
Jiří Barta

Životopis

V roku 1975 vyštudoval filmovú a televíznu grafiku na Vysokej škole umeleckopriemyselnej v Prahe. V rokoch 1979 a 1982 na škole pôsobil ako odborný asistent. Od roku 1982 pracoval v Krátkom filme Praha - Studiu Jiřího Trnku a od roku 1992 do roku 2007 viedol ateliér filmovej a televíznej grafiky na VŠUP. V roku 1993 sa stal docentom a v roku 2001 bol menovaný profesorom. Od roku 2010 učí na Fakulte umenia a dizajnu Západočeskej univerzity v Plzni.
Za svoje filmy získal rad ocenení.
Ondrejovce

Občianska vybavenosť

Obstarávanie potravín sa orientuje na dva obchody – COOP a súkromný obchod. Každoročne sa usporadúvajú „hody“ s mnohými kolotočmi pre deti. V obci je jedna materská škola.
Aingeville

Poloha

Obec má rozlohu 5,77 km². Najvyšší bod je položený 349 m n. m. a najnižší bod 318 m n. m.

Obyvateľstvo

Počet obyvateľov obce je 71 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rians (Var)

Poloha

Obec má rozlohu 96,87 km². Najvyšší bod je položený 651 m n. m. a najnižší bod 291 m n. m.

Obyvateľstvo

Počet obyvateľov obce je 4 253 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
ISO 3166-2:IS

Kódy ISO 3166-2 pre Island identifikujú 8 regiónov. Prvá časť (IS) je medzinárodný kód pre Island, druhá časť pozostáva z jedného čísla identifikujúceho región.
Saint-Hérent

Poloha

Obec má rozlohu 12,79 km². Najvyšší bod je položený 945 m n. m. a najnižší bod 480 m n. m.

Obyvateľstvo

Počet obyvateľov obce je 103 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Abú Guráb

Abú Guráb (iný prepis: Abú Ghuráb; prepis podľa egyptskej výslovnosti aj Abú G(h)orääb) je archeologické nálezisko v Egypte, nachádzajúce sa približne 10 km juhozápadne od Gízy. Prvé výskumy robila v oblasti koncom 19. storočia Nemecká orientálna spoločnosť, ktorá tu odhalila ruiny veľkého slnečného chrámu Šesepibre.
Hulhumalé

Hulhumalé alebo Hulhulemalé (maldiv. ހުޅުމާލެ‎) je obývaný umelo vytvorený ostrov na atole Káfu na Maldivách. Administratívne patrí k mestu Male.
Ostrov bol vytvorený kvôli nedostatku voľnej pôdy na ostrove Malé. Oficiálne bol otvorený v roku 2004. V roku 2006 mal 2 866 obyvateľov.
Frazeologický kalk

Frazeologický kalk je frazéma, ktorá vznikla doslovným prekladom z iných jazykov, tzv. kalkovaním. Pri kalkovaní sa úplne alebo čiastočne nahrádzajú komponenty cudzej frazémy ich domácimi ekvivalentmi, pričom sa úplne alebo čiastočne kopíruje aj jej syntaktická konštrukcia. Niekedy sa rozlišujú presné frazeologické kalky, ktoré vznikli presným prekladom komponentov cudzej jednotky a presným kopírovaním jej syntaktickej konštrukcie (modrá pančucha z angl. blue stocking, živá mŕtvola z rus. živoj trup, labutia pieseň z gréc. kikneia asma, bludný kruh z lat. circulus vitiosus) a nepresné frazeologické kalky, kedy dochádza pri preklade komponentov cudzej frazémy a pri kopírovaní jej syntaktickej konštrukcie k istým odchýlkam (byť ako na ihlách z franc. etre sur des épines - dosl. byť na ihlách, z celého srdca z franc. de tout mon coeur, dosl. z celého môjho srdca) (Šanskij, l985). Presné a nepresné kalky sa nazývajú aj úplné kalky (Nazarian, l976), ktoré sa dávajú do protikladu polokalkom. Porov. polokalky, adaptované kalky, preberanie frazeologických jednotiek, prevzatá frazeológia.
Falera

Falery (lat. phalerae) boli vojenské odznaky, vyznamenania, tvorili súčasť rímskej uniformy v 1. -3. stor. Názov pochádza z gréckeho výrazu τὰ φάλαρα (tà phálara, jedn. číslo phálaron), podobne ako zvyk vyznamenávať vojakov. Faléry mohol nosiť každý rímsky vojak, ktorý bol odmenený za nejaký hrdinský čin.

Dejiny a vzhľad

Falery sa zaviedli do armády okolo roku 50 po Kr. a stali sa obľúbenými u centuriónov. Nie je presne známe, či išlo o vyznamenania alebo iba o symboly. Falery boli pliešky navlečené na remeňoch, ktoré sa pripli na zbroj na prsiach. Na plieškoch boli vyobrazenia bohov, cisárov či zvierat (lev, orol). Bežný súbor disponuje 9 ozdobnými plechmi, no našli sa aj so 7, 5 a 10. Počas krízy v 3. stor. sa tradičná uniforma rozpadla, zmizli aj falery. Vyznamenaní jazdci mohli pripevniť vyznamenania na zbroj svojich koní.